Félagsmönnum Sameykis býðst að kaupa Útilegukortið á sérstöku félagsverði. Kortið veitir tveim fullorðnum og fjórum börnum undir 16 ára aldri fría gistingu á tjaldsvæðum samstarfsaðila Útilegukortsins í allt að 28 gistinætur á hverju starfsári. Engin takmörk eru fyrir því hve oft má koma á hvert tjaldsvæði innan gistináttanna 28 en einungis má gista í fjórar nætur samfellt í hvert skipti. Útilegukortið gildir fyrir tjöld, tjaldvagna, fellihýsi, hjólhýsi og húsbíla. Útilegukortið er í gildi eins lengi og tjaldsvæðin eru opin.
Framvísa ber Útilegukortinu ásamt persónu skilríkjum við komu á tjaldsvæði og er merkt inn á kortið við þá gistinótt sem gist er í hvert sinn. Kortið veitir ekki aðgang að annarri þjónustu sem tjaldsvæðin kunna að veita. Útilegukortið kostar 13.600 kr. fyrir félagsmenn en raun virði þess er 19.900 kr.